**ПУБЛИЧНО ОБСЪЖДАНЕ НА ПРЕДЛОЖЕНИЕ**

**ЗА ПОЛЗВАНЕ НА ДЪЛГОСРОЧЕН ИНВЕСТИЦИОНЕН КРЕДИТ,**

**С ЦЕЛ ОСИГУРЯВАНЕ НА СРЕДСТВАТА ЗА ИЗПЪЛНЕНИЕТО НА ЕСКО ДОГОВОР, ПРИ РЕАЛИЗАЦИЯТА НА ПРОЕКТ**

**“ВНЕДРЯВАНЕ НА ЕНЕРГОСПЕСТЯВАЩИ МЕРКИ, МОДЕРНИЗАЦИЯ И РЕМОНТ НА УЛИЧНОТО ОСВЕТЛЕНИЕ НА ГРАД ГАБРОВО“**

Община Габрово възнамерява да изпълни пилотен проект за подобряването на енергийната ефективност и модернизация на уличното осветление на гр. Габрово чрез сключването на договор с гарантиран резултат. Продължителността на проекта е 12 години.

Проектът допринася за повишава качеството на живот в гр. Габрово и подобряване на екологичната среда посредством въвеждане на модерно и енергоефективно улично осветление. Проектът е разаботен в съответствие със стратегичестктите документи на гр. Габрово – Общински план за развитие, Интегриран плна за градско възстановяване и развитие и др.

**Конкретни цели на проекта:**

1. Изпълнение на актуалните нормативни изисквания за осветеност – стандарт за улично осветление EN2015, въведен в България с БДС EN2016
2. Реализиране икономия на електрическа енергия в размер на минимум 1 100 847 kWh /годишно и спестени емисии на СО2 – 902 тона/годишно
3. Повишаване сигурността в градската среда на жителите и гостите на гр. Габрово и превенция на риска.
4. Въздействие върху ключови обекти от градската среда (уличното и парковото осветление), което надгражда предходни инвестиции като част от последователна политика за развитие;
5. Повишаване на общата привлекателност на града и сигурността за жители, посетители и инвеститори;

**Обхват на проекта:**

Съществуващото улично и парково осветление на град Габрово.

**Основни дейности (енергоспестяващи мерки) на проекта**:

* **Проектиране и внедряване на енергоспестяващи мерки за модернизация и ремонт на уличното и парково осветление на град Габрово;**
* **Въвеждане на интегрирана интелигентна система за контрол, наблюдение и управление на уличното и парково осветление.**

**Реализирането на проекта се предвижда да се изпълни посредством сключването на договор с гарантиран резултат. Изпълнителят на договора поема по-голямата част от финансовия риск. Инвестицията следва да се изплати в рамките на максимум 10 години от реализирани икономии на електричекса енергия и разходи за подръжка и експлоатация спрямо настощятите разходи на Общината за уличното осветление на града.**

**Мотивите за избор на реализация на инвестицията чрез договор с гарантиран резултат са следните:**

* **Запазване или намаляване на общите разходи за поддръжка и експлоатация на уличното осветление на годишна база;**
* **Гарантиране на постигнатия резултат /икономии/ за целия период на договора;**
* **Отговорността за постигане на заложените резултати от инвестицията (енергийни спестявания и нормативна осветеност) е задължение на изпълнителя по договора.**
* **Предлаганият вариант за изпълнение на проекта осигурява постигане на значителни финансови икономии и след изтичане периода за изплащане на инвестицията;**
* **Поддръжката, управлението и мониторинга на уличното осветление и на системата за неговото управление се осъществяват от изпълнителя.**

Индикативната стойност на договора възлиза на **3 800 000 лв. и с**е формира по следния начин:

* Разходи за проектиране и внедряване на енергоспестяващи мерки за модернизация и ремонт на уличното и парково осветление и въвеждане на интегрирана нинтелигентна система за контрол, наблюдение и управление на уличното и парково осветление и прецизиране на времевия график за включване и изключване на осветлението в максимален размер на 2 991 600 лв..
* Очакваните разходи за поддръжка, управление и мониторинг на уличното осветление и системата за неговото управление на гр. Габрово, след въвеждане на модернизацията на уличното осветление в експлоатация – 808 400 лв..

Финансиране на стойността на договора се предвижда да стане от следните източници:

* 800 000,00 лв. – участие на общината в инвестицията чрез осигурена от НДЕФ безвъзмездна субсидия.
* Останалата част от инвестицията ще се изплати от реализираните икономии от разходите за поддръжка и експлоатация, вследствие на направената модернизация и намелените разходи за електрическа енергия.

Въз основа на това и с цел осигуряване на необходимия за изпълнението на проектните дейности ресурс, предлагаме Община Габрово да поеме дългосрочен дълг за реализиране на договор с гарантиран резултат със следните параметри:

* **Максимален размер на дълга** – до 3 000 000 (три милиона) лева;
* **Валута на дълга** – български лева;
* **Вид на дълга** –дългосрочен дълг за реализиране на договор с гарантиран резултат;
* **Условия за погасяване**

Срок за погасяване – до 10 години, считано от датата на въвеждане в експлоатация на енергоспестяващите мерки и системата за управление на уличното осветление.

Източници за изплащане на дълга – реализирани икономии от годишните разходи за електрическа енергия, поддръжка и експлоатация, в резултат на направената инвестиция.

* **Максимален лихвен процент** – не се предвижда
* **Други такси, наказателни лихви, неустойки и разноски** – не се предвижда;
* **Начин на обезпечение на кредита -** Не се предвижда